Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov 

Spôsob pripomienkového konania	z dôvodu nadobudnutia účinnosti 	
Počet vznesených pripomienok, z toho zásadných	46  / 11 	
Počet vyhodnotených pripomienok	46 	
		
Počet akceptovaných pripomienok, z toho zásadných	28  / 5 	
Počet čiastočne akceptovaných pripomienok, z toho zásadných	6  / 2 	
Počet neakceptovaných pripomienok, z toho zásadných	12  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	2 (2o,0z) 	 	 	 	
3 .	Úrad na ochranu osobných údajov Slovenskej republiky 	1 (1o,0z) 	 	 	 	
4 .	Slovenská informačná služba 	 	 	 	x 	
5 .	Konfederácia odborových zväzov Slovenskej republiky 	1 (1o,0z) 	 	 	 	
6 .	Asociácia zamestnávateľských zväzov a združení Slovenskej republiky 	 	 	x 	 	
7 .	Národná banka Slovenska 	 	 	x 	 	
8 .	Združenie miest a obcí Slovenska 	 	 	 	x 	
9 .	Mestský úrad Nitra 	 	 	 	x 	
10 .	Mestský úrad Trnava 	 	 	 	x 	
11 .	Mestský úrad Trenčín 	 	 	 	x 	
12 .	Mestský úrad Žilina 	 	 	 	x 	
13 .	Mestský úrad Prešov 	 	 	 	x 	
14 .	Košický samosprávny kraj 	 	 	 	x 	
15 .	Bratislavský samosprávny kraj 	 	 	 	x 	
16 .	Banskobystrický samosprávny kraj 	 	 	 	x 	
17 .	Trenčiansky samosprávny kraj 	 	 	 	x 	
18 .	Trnavský samosprávny kraj 	 	 	x 	 	
19 .	Žilinský samosprávny kraj 	 	 	 	x 	
20 .	Mestský úrad Banská Bystrica 	 	 	 	x 	
21 .	Magistrát mesta Košice 	 	 	 	x 	
22 .	Najvyšší kontrolný úrad Slovenskej republiky 	 	 	x 	 	
23 .	Odbor aproximácie práva sekcie vládnej legislatívy Úradu vlády SR 	3 (3o,0z) 	 	 	 	
24 .	Štatistický úrad Slovenskej republiky 	 	 	x 	 	
25 .	Správa štátnych hmotných rezerv Slovenskej republiky 	 	 	x 	 	
26 .	Prešovský samosprávny kraj 	 	 	 	x 	
27 .	Ministerstvo pôdohospodárstva a rozvoja vidieka Slovenskej republiky 	3 (1o,2z) 	 	 	 	
28 .	Únia miest Slovenska 	 	 	 	x 	
29 .	Protimonopolný úrad Slovenskej republiky 	 	 	x 	 	
30 .	Úrad geodézie, kartografie a katastra Slovenskej republiky 	 	 	 	x 	
31 .	Republiková únia zamestnávateľov 	 	 	 	x 	
32 .	Nitriansky samosprávny kraj 	 	 	 	x 	
33 .	Ministerstvo obrany Slovenskej republiky 	 	 	x 	 	
34 .	Úrad jadrového dozoru Slovenskej republiky 	 	 	x 	 	
35 .	Úrad pre normalizáciu, metrológiu a skúšobníctvo Slovenskej republiky 	1 (0o,1z) 	 	 	 	
36 .	Magistrát hlavného mesta SR 	 	 	 	x 	
37 .	Ministerstvo zahraničných vecí a európskych záležitostí Slovenskej republiky 	4 (4o,0z) 	 	 	 	
38 .	Ministerstvo hospodárstva Slovenskej republiky 	2 (2o,0z) 	 	 	 	
39 .	Úrad vlády Slovenskej republiky 	1 (0o,1z) 	 	 	 	
40 .	Slovenská poľovníckak komora 	 	 	 	x 	
41 .	Podpredseda vlády SR pre investície 	 	 	 	x 	
42 .	Ministerstvo zdravotníctva Slovenskej republiky 	4 (1o,3z) 	 	 	 	
43 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
44 .	Ministerstvo financií Slovenskej republiky 	5 (4o,1z) 	 	 	 	
45 .	Ústavný súd Slovenskej republiky 	 	 	 	x 	
46 .	Najvyšší súd Slovenskej republiky 	 	 	 	x 	
47 .	Ministerstvo spravodlivosti Slovenskej republiky 	 	 	 	x 	
48 .	Národný bezpečnostný úrad 	1 (0o,1z) 	 	 	 	
49 .	Ministerstvo dopravy, výstavby a regionálneho rozvoja Slovenskej republiky 	5 (5o,0z) 	 	 	 	
50 .	Úrad priemyselného vlastníctva Slovenskej republiky 	 	 	x 	 	
51 .	Ministerstvo životného prostredia Slovenskej republiky  	 	 	x 	 	
52 .	Ministerstvo vnútra Slovenskej republiky 	 	 	 	x 	
53 .	Ministerstvo školstva, vedy, výskumu a športu Slovenskej republiky 	 	 	 	x 	
54 .	Ministerstvo kultúry Slovenskej republiky 	10 (10o,0z) 	 	 	 	
55 .	Splnomocnenec vlády SR pre výskum a inovácie 	 	 	x 	 	
56 .	Verejnosť 	1 (0o,1z) 	 	 	 	
57 .	Slovenská komora psychológov 	1 (0o,1z) 	 	 	 	
	SPOLU	46 (35o,11z) 	0 (0o,0z) 	13 	27 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K čl. I bodu 7, § 17 ods. 2 písm. e) 
Navrhujeme slová „platný poľovný lístok“ nahradiť slovami „úradne osvedčenú kópiu platného poľovného lístka“. 

V prípade, že by žiadateľ o vydanie nového zbrojného preukazu pripájal k žiadosti poľovný lístok, tak v prípade výkonu práva poľovníctva by nevedel osvedčiť svoje oprávnenie loviť zver (§ 51 a 53 zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov). 

Podľa nášho názoru kontrola pravdivosti kópie je zabezpečená aj ohlasovacou povinnosťou Slovenskej poľovníckej komory ustanovenej v § 28b návrhu zákona. 
 	O 	A 	 	
GP SR 	2. K čl. I bodu 16, § 28b 
Navrhujeme slovo „jej“ nahradiť slovom „jeho“, nakoľko toto slovo sa vzťahuje na poľovný lístok. 
 	O 	A 	 	
ÚOOÚ 	čl. I 24. bod § 40 ods. 1 navrhovaného materiálu, k § 11 ods. 1, § 15 ods. 1 a k § 37 ods. 5 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov (nad rámec navrhovaného materiálu) 
Do predmetných ustanovení navrhujeme doplniť výpočet osobných údajov, ktoré sa v predmetných listinách uvádzajú. 

Odôvodnenie: 
Zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. (ďalej len „zákon č. 122/2013 Z. z.“) v ustanovení § 10 ods. 2 určuje kvalitatívne vlastnosti osobitného zákona, na základe ktorého je možné spracúvať osobné údaje dotknutých osôb. Ide o účel spracúvania osobných údajov, okruh dotknutých osôb a zoznam osobných údajov, ktoré sa majú spracúvať, ktorý je možné v istých prípadoch nahradiť ich rozsahom (§ 10 ods. 4 zákona č. 122/2013 Z. z.). V navrhovanom ustanovení absentuje práve posledná vlastnosť a síce zoznam osobných údajov, ktoré sa majú spracúvať. 
	O 	N 	Nepovažujeme za potrebné vykonať navrhované zmeny, pretože § 40 sa dopĺňa len v súvislosti s vybranými zbraňami kategórie D. 	
KOZ SR 	: Stanovisko k návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1 
KOZ SR nemá k návrhu pripomienky.  
	O 	A 	 	
OAP SVL ÚV SR 	K čl. I bod 6  
Navrhovaným ustanovením bodu 6 sa vytvára obmedzenie voľného pohybu tovarov na vnútornom trhu Európskej únie. Žiadame toto obmedzenie odôvodniť v dôvodovej správe. 
 	O 	A 	 	
OAP SVL ÚV SR 	K čl. I bod 34 
V navrhovanom § 53 ods. 3 žiadame slová „držiteľovi zbrojného preukazu“ nahradiť slovami „ich držiteľovi“. 
 	O 	N 	Pripomienka bola neakceptovaná z dôvodu, že predbežne zaistiť vec podľa odseku 3 je možné len držiteľovi zbrojného preukazu. 	
OAP SVL ÚV SR 	K doložke zlučiteľnosti 
V doložke zlučiteľnosti žiadame doplniť primárne právo Európskej únie, v ktorom je upravená problematika právneho predpisu. 
	O 	A 	 	
MPRV SR 	bodu 13. 
Nahradiť slová "zánik platnosti poľovného lístka" slovami "zánik platnosti alebo odňatie poľovného lístka". 
Odôvodnenie: 
Odňatie poľovného lístka má rovnaké následky ako strata jeho platnosti. 
	Z 	A 	 	
MPRV SR 	bodu 16. 
Za slovo "lístka" doplniť slová "alebo jej bol poľovný lístok odňatý" a slová "jej držiteľom" nahradiť slovami "jeho držiteľom alebo jej bol poľovný lístok odňatý". 
Odôvodnenie: 
Odňatie poľovného lístka má rovnaké následky ako strata jeho platnosti.
 	Z 	A 	 	
MPRV SR 	poznámke pod čiarou 25 
Navrhujeme nové znenie poznámky pod čiarou k odkazu 25: 
"25) Napríklad zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov, § 6 nariadenia vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania v znení nariadenia vlády č. 202/2014 Z. z.". 	O 	N 	Nepovažujeme za potrebné novelizovať poznámku pod čiarou z dôvodu, že má len informatívny charakter. 	
ÚNMS SR 	Nad rámec návrhu zákona 
Žiadame znenie § 38 ods. 1 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov nahradiť nasledovným znením: 
„(1) Držiteľ zbrane je povinný do 60 dní od výzvy policajného útvaru predložiť zbraň na jej overenie autorizovanej osobe,3) ak je dôvodné podozrenie zo zlého technického stavu zbrane alebo na účel overenia technického stavu zbrane kategórie B uvedenej v § 5 ods. 1 písm. f).“ 

Odôvodnenie: 
Žiadame vypustiť povinnosť predkladať zbrane na opakované overenie autorizovanej osobe, ak od posledného overenia uplynula lehota 10 rokov pri krátkej guľovej zbrani, 15 rokov pri dlhej brokovej zbrani a 20 rokov pri dlhej guľovej zbrani alebo kombinovanej zbrani podľa ustanovenia § 38 odsek 1 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov. 
Podporujeme predkladateľom navrhované zmeny v citovanej novele zákona. Predpokladáme, že predkladateľ kladne vyhodnotí našu pripomienku, ktorá vychádza z potreby aplikačnej praxe, z aspektu skvalitnenia celkového výstupu citovaného materiálu a zníženia finančných a administratívnych nákladov vlastníkov zbrane. Náš návrh nielen, že nenarušuje koncepciu navrhovanej novely, ale vylepšuje platné znenie predmetného zákona. 
Nami navrhovaná právna úprava vychádza z porovnania právneho stavu členských krajín Európskej únie, ktoré sú zároveň členmi Stálej medzinárodnej komisie pre skúšky ručných palných zbraní (C.I.P.) a s právnym stavom v Slovenskej republike. Dovoľujeme si upozorniť na to, že napríklad vo Francúzsku nie je opakovaná tlaková skúška povinná, v Belgicku sa periodické tlakové skúšky nevykonávajú, rovnako ani vo Veľkej Británii a v Rakúsku. V Česku boli opakované povinné skúšky (5, 10, 20 rokov podľa druhu zbrane) zrušené okolo roku 1995 a v Maďarsku bola táto povinnosť pre civilné zbrane zmiernená asi pred 10 rokmi a kompletne zrušená pred rokom (až na niektoré výnimky). Na základe týchto skutočností by sme navrhovali aj v legislatíve Slovenskej republiky túto povinnosť zrušiť, alebo aspoň obmedziť na vymedzené druhy zbraní. Nakoľko z uvedeného vyplýva, že povinnosť vykonávať opakované skúšky zbraní bola vo väčšine krajín zrušená, resp. obmedzená, nie je podľa nášho názoru naďalej potrebné zaťažovať používateľov zbraní touto povinnosťou a tým aj ďalšími nákladmi. 
Staré zbrane sa už nepoužívajú alebo sú už vyradené a nové zbrane prešli tormentačnou skúškou. Ide o zbytočné administratívne a finančné zaťaženie vlastníka zbrane, keďže nejde o komplexnú skúšku zbrane, opätovné preskúšanie nemusí mať výpovednú hodnotu o bezpečnosti zbrane. 
 	Z 	A 	 	
MZVaEZ SR 	K čl. I bodu 16 
Slová "jej držiteľom" odporúčame nahradiť slovami "jeho držiteľom".  	O 	A 	 	
MZVaEZ SR 	K čl. I bodu 24 
Pred slová "trvalého dovozu" odporúčame vložiť slová "na uskutočnenie" a slová "previezť cez územie Slovenskej republiky zbrane kategórie A, zbrane kategórie B, zbrane kategórie C" odporúčame nahradiť slovami "previezť cez územie Slovenskej republiky zbraň kategórie A, zbraň kategórie B, zbraň kategórie C". 	O 	A 	 	
MZVaEZ SR 	K bodu 25 
V písmenách a) až c) odporúčame za slovami "kategórie B" slovo "alebo" nahradiť čiarkou. V písmene d) odporúčame slová "kategórie B alebo údaje o zbrani kategórie C alebo o zbrani kategórie D" nahradiť slovami "kategórie B, zbrani kategórie C alebo o zbrani kategórie D".  	O 	A 	 	
MZVaEZ SR 	K čl. I bodu 34 
V nadpise § 53 odporúčame za slovami "preukazu zbrane" slovo "a" nahradiť v súlade so znením jednotlivých odsekov slovom "alebo" resp. upraviť znenie odsekov. Táto pripomienka platí aj pre § 58. 
V odseku 2 odporúčame za slová "zaistenej veci" vložiť slová "podľa odseku 1" alebo slovo "veci" nahradiť ich vymenovaním. 	O 	ČA 	Navrhované znenie § 53 a § 58 považujeme za vhodné. Znenie odseku 2 bolo upravené. 	
MH SR 	k Doložke vybraných vplyvov 
V Doložke vybraných vplyvov v tabuľke A.2. v bode 2 odporúčame predkladateľovi odstrániť označenie "Žiadne" a doplniť označenie "Negatívne". Taktiež odporúčame zosúladiť text v predkladacej správe a dôvodovej správe s touto zmenou a vypracovať Analýzu vybraných vplyvov. 

Odôvodnenie: 
Pokiaľ nadobúdateľom expanznej zbrane bude podnikateľský subjekt, z návrhu zákona mu vyplývajú oznamovacie povinnosti a úhrada správneho poplatku, čo predstavuje zvýšenie záťaže na podnikateľské prostredie.  	O 	A 	 	
MH SR 	K Čl. 1, k bodu 6 
Navrhujeme v novom znení § 14a zmeniť odkaz v poznámke pod čiarou 15a), a to na § 2 zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov. 

Odôvodnenie: 
Zákonom č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov došlo k zrušeniu zákona č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov. 
 	O 	A 	 	
ÚV SR 	k celému materiálu 
Pred prerokovaním vo vláde SR žiadame predložiť materiál "Návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov" na rokovanie Bezpečnostnej rady SR. Zároveň žiadame materiál formálne doplniť o časti materiálu predkladaného na rokovanie Bezpečnostnej rady SR podľa Smernice na prípravu a predkladanie materiálov na rokovanie Bezpečnostnej rady SR. 

Odôvodnenie: 
Pripomienka sa uplatňuje v súlade s čl. 2 ods. 3 Smernice na prípravu a predkladanie materiálov na rokovanie vlády SR a súčasne v súlade s § 1 v spojitosti s § 2 písm. a) bodu 5 zákona č. 110/2004 Z. z. o fungovaní Bezpečnostnej rady Slovenskej republiky v čase mieru. Najbližšie zasadnutie Bezpečnostnej rady SR je plánované 15. apríla 2015, ďalšie zasadnutie Bezpečnostnej rady SR je plánované v máji 2015. V prípade potreby však môže v súlade s § 4 ods. 3 písm. a) zákona č. 110/2004 Z. z. člen Bezpečnostnej rady SR navrhnúť predsedovi Bezpečnostnej rady SR zvolanie neplánovaného zasadnutia Bezpečnostnej rady SR. 
	Z 	N 	Po vzájomnom prehodnotení znenia návrhu predkladaného do vlády bolo dohodnuté, že materiál nebude predmetom rokovania Bezpečnostnej rady SR. 	
MZ SR 	K § 23 
Požadujeme skrátenie doby platnosti zbrojného preukazu zo súčasných 10 rokov na päť rokov. Žiadame doplnenie nového novelizačného bodu v tomto znení: 
„V § 23 sa slová "desať rokov" nahrádzajú slovami "päť rokov“.“. 

Odôvodnenie: 
Uvedenú požiadavku predkladá Ministerstvo zdravotníctva Slovenskej republiky vo verejnom záujme s cieľom dosiahnuť zvýšenú bezpečnosť verejnosti. Psychický stav osoby sa môže zmeniť aj v kratšom časovom období ako je päť rokov. V zmysle § 8 zrušeného zákona Národnej rady SR č. 246/1993 Z. z. o zbraniach a strelive v znení neskorších predpisov zrušeného s účinnosťou od 01. januára 2004 zákonom č. 190/2003 Z. z. bola platnosť zbrojného preukazu päť rokov a na päť rokov sa v zmysle § 46 ods. 5 platného zákona č. 190/2003 Z. z. vydáva aj Európsky zbrojný pas. 
 	Z 	N 	Pripomienkujúci orgán ustúpil od pripomienky ako od zásadnej s tým, že navrhovaná zmena ide nad rámec navrhovaných zmien a vyžaduje si širšie posúdenie. 	
MZ SR 	K § 64 ods. 1  
Požadujeme doplnenie údajov o vydaní lekárskych posudkov a psychologických posudkov o posudzovaných žiadateľoch a držiteľoch do §64 ods. 1 zákona č. 190/2003 Z. z. Žiadame doplnenie nového novelizačného bodu v tomto znení: 
„§64 ods. 1 sa dopĺňa písmenom m), ktoré znie: 
„m) lekárskych posudkoch a psychologických posudkoch žiadateľov a držiteľov v zmysle tohto zákona.“.“. 

Odôvodnenie: Cieľom doplnenia návrhu zákona je zamedzenie podvodov v súvislosti s vydávaním lekárskych posudkov a psychologických posudkov a umožnenie kontroly dodržiavania obmedzujúcej 12-mesačnej lehoty po vydaní psychologického posudku o psychickej nespôsobilosti žiadateľa alebo držiteľa. Vedenie osobitnej evidencie o vydaných lekárskych posudkoch posudzujúcim lekárom a o vydaných psychologických posudkoch posudzujúcim psychológom ustanovené v § 2 ods. 11 a § 3 ods. 19 vyhlášky Ministerstva zdravotníctva Slovenskej republiky č. 229/2011 Z. z. o postupe pri posudzovaní zdravotnej spôsobilosti a psychickej spôsobilosti na držanie alebo nosenie strelných zbraní a streliva a o náležitostiach lekárskeho posudku a psychologického posudku v znení vyhlášky č. 105/2012 Z. z. bolo v uvedenej vyhláške dočasne ponechané s tým, že Ministerstvo zdravotníctva Slovenskej republiky opätovne požiada Ministerstvo vnútra Slovenskej republiky o presunutie úpravy vedenia osobitnej evidencie o vydaných lekárskych posudkoch a vydaných psychologických posudkoch z vyhlášky do zákona. Navrhované zmeny sú potrebné na dosiahnutie súladu najmä s § 7 a 9 zákona č. 428/2002 Z. z. o ochrane osobných údajov v znení neskorších predpisov. 
 	Z 	A 	 	
MZ SR 	K § 72d ods. 2 
Požadujeme zrušenie výnimky účinnej od 1. mája 2011 pre osoby, ktoré v čase podania žiadosti o vydanie nového zbrojného preukazu dosiahli vek 62 rokov, z povinnosti podrobiť sa pri vydaní nového zbrojného preukazu posúdeniu psychickej spôsobilosti, ak ide o držiteľov skupiny B, D, E alebo F zbrojného preukazu alebo držiteľov skupiny C zbrojného preukazu, ktorí majú vydaný zbrojný preukaz na výkon oprávnenia podľa osobitného predpisu, ktorí sa 
do 30. apríla 2011 nepodrobili psychologickému vyšetreniu v zmysle § 72d ods. 2 zákona č. 190/2003 Z. z. Žiadame doplnenie nového novelizačného bodu v tomto znení: 
„V § 75d ods. 2 sa vypúšťajú slová „; to neplatí pre osobu, ktorá v čase podania žiadosti dosiahla 62 rokov.“.“. 

Odôvodnenie: Výnimka pre osoby, ktoré dosiahli vek 62 rokov, je v rozpore so záujmom verejnosti. V súčasnosti platné ustanovenie § 72d ods. 2 zákona č. 190/2003 Z. z. predstavuje riziko, že zbraň budú držať psychicky nespôsobilé osoby, keďže u osôb starších ako 62 rokov je zvýšená pravdepodobnosť výskytu určitých kontraindikácií psychickej spôsobilosti. Platná právna úprava v zákone č. 190/2003 Z. z. bezdôvodne zvyšuje riziko zneužitia zbrane psychicky nespôsobilými osobami nad 62 rokov veku a ohrozuje tým bezpečnosť obyvateľov. Ministerstvo zdravotníctva Slovenskej republiky požaduje rovnaké podmienky pre všetkých psychicky neposudzovaných držiteľov bez ohľadu na ich vek. 
Zdôrazňujeme, že ponechanie výnimky ustanovenej v § 72d ods. 2 zákona č. 190/2003 Z. z. , t. j. neodôvodneného rozdielu v právnej úprave posudzovania psychickej spôsobilosti držiteľov, 
je v rozpore so zásadou rovnakého zaobchádzania ustanovenou v zákone č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon). Podľa § 8 ods. 3 antidiskriminačného zákona rozdielne zaobchádzanie z dôvodu veku nie je diskrimináciou len v prípade, ak je objektívne odôvodnené sledovaním oprávneného cieľa a je na jeho dosiahnutie nevyhnutné a primerané, ak to ustanovuje osobitný predpis, pričom rozdielne zaobchádzanie z dôvodu veku ustanovené v § 72d ods. 2 zákona č. 190/2003 Z. z. nie je objektívne odôvodnené a nemožno ho hodnotiť ako nevyhnutné, ani ako primerané. 	Z 	N 	Ide o prechodné ustanovenie, ktoré nesúvisí s predkladanou novelou, čo bolo vysvetlené na rozporovom konaní.  	
MZ SR 	K bodu 12 návrhu  
Za slovo „odbornú spôsobilosť“ odporúčame doplniť slová „ podľa §21“. 

Odôvodnenie: Precizovanie textu. Odborná spôsobilosť je definovaná napríklad v zákone č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov alebo v zákone č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 	O 	N 	Navrhované znenie nepovažujeme za vhodné vzhľadom k tomu, že v uvedenom ustanovení sa odkazy neuvádzajú. 	
MPSVR SR 	K čl. I bodu 34 

Odporúčame v čl. I bode 34 v navrhovanom ustanovení § 53 vložiť nový odsek 2, ktorý znie: 
„(2) Príslušník Policajného zboru je povinný predbežne zaistiť zbraň pri výkone oprávnenia vykázania zo spoločného obydlia podľa osobitného predpisu.33a)“. 

Poznámka pod čiarou k odkazu 33a znie: 
„33a) § 27a zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov.“. 
Odseky 2 a 3 je potrebné označiť ako odseky 3 a 4. 

Odôvodnenie: 
V situácii, kedy je potrebné uplatniť vykázanie zo spoločného obydlia je vzhľadom k okolnostiam tejto situácie dôvodné predpokladať, že by zo strany držiteľa zbrane mohlo dôjsť k vyhroteniu situácie s tragickými následkami. Z tohto dôvodu je zadržanie zbrane v takých prípadoch potrebné realizovať vždy. Vzhľadom na to sa domnievame, že uvedené je potrebné v zákone uviesť explicitne. 
 	O 	N 	Doplnenie § 53 ods. 1 v podstate kopíruje dôvody na vykázanie z obydlia a preto by bola navrhovaná zmena duplicitná. 	
MF SR 	Všeobecne 
Žiadam v doložke vybraných vplyvov 

a) jednoznačne uviesť krytie negatívneho vplyvu na rozpočet súvisiaci so zavedením povinnosti evidencie expanzných zbraní a 

b) upraviť doložku tak, že všetky dôsledky na rozpočet verejnej správy vyplývajúce z návrhu budú zabezpečené v rámci schválených limitov dotknutých kapitol rozpočtu, bez dodatočných požiadaviek na rozpočet. 
 	Z 	A 	 	
MF SR 	Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR ( ďalej len „príloha LPV“)[napr. názov právneho predpisu zosúladiť s bodom 17 prílohy LPV, čl. I bod 3 § 7 ods. 2 zosúladiť s bodom 54 prílohy LPV, body 10 a 11 spojiť do jedného novelizačného bodu, body 24 a 25 zosúladiť s bodom 5 prílohy LPV; čl. II bod 1 zosúladiť s bodom 21 prvým odsekom prílohy LPV]. 
	O 	ČA 	V prípade neakceptovaných pripomienok považujeme navrhované znenie za vhodnejšie.  	
MF SR 	K čl. I k bodu 19 (§ 35 ods. 3) 
Odporúčam v písmene d) určiť rozhodnú skutočnosť (deň), od kedy plynie sedemdňová lehota na zaslanie druhopisu policajnému útvaru držiteľom skupiny B zbrojnej licencie. 
 	O 	A 	 	
MF SR 	Nad rámec návrhu k čl. I k bodom 24 a 25 (§ 40 ods. 1 a ods. 2) 
Odporúčam, vzhľadom na navrhovanú úpravu v bodoch 24 a 25 za novelizačný bod 25 vložiť nový bod 26 v znení: 

„26. V § 40 ods. 2 písmená h) a j) znejú: 

„h) názov hraničného priechodu na vonkajšej štátnej hranici alebo miesto prekročenia vnútornej štátnej hranice, cez ktoré zbraň kategórie A, zbraň kategórie B, zbraň kategórie C, strelivo do týchto zbraní alebo zbraň kategórie D uvedenej v § 7 ods. 1 písm. c) bude vyvezená z územia Slovenskej republiky alebo dovezená na územie Slovenskej republiky, 

j) dátum vývozu alebo dovozu a predpokladaného prevzatia zbrane kategórie A, zbrane kategórie B, zbrane kategórie C, streliva do týchto zbraní alebo zbrane kategórie D uvedenej v § 7 ods. 1 písm. c).“.“. 
 	O 	A 	 	
MF SR 	Nad rámec návrhu k čl. II (novela zákona č. 145/1995 Z. z.) k bodu 1 
V prílohe časti II Vnútorná správa položke 31 navrhované písmeno c) je potrebné preformulovať tak, aby bolo zrejmé, že sa spoplatňuje úkon správneho orgánu, nie podávaná žiadosť, čím sa navrhované znenie zosúladí s § 2 zákona NR SR č. 145/1995 Z. z., podľa ktorého sú predmetom poplatkov úkony a konania správnych orgánov uvedené v sadzobníku, nie podané žiadosti. 
 	O 	N 	Navrhované znenie považujeme za vhodnejšie. 	
NBÚ 	K čl. II nad rámec zákona 
V čl. II novelizačný bod 1. znie: 
V prílohe časti II Vnútorná správa položke 30 Oslobodenie bod 1. sa slovo „a“ nahrádza čiarkou a na konci sa pripájajú slová „a príslušníci Národného bezpečnostného úradu“. 
Doterajšie novelizačné body 1. až 6. sa označujú ako novelizačné body 2. až 7. 
Odôvodnenie: 
Príslušníci Národného bezpečnostného úradu plnia v služobnom pomere podľa zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov obdobne ako príslušníci ostatných bezpečnostných zložiek štátu špecifické úlohy na úseku bezpečnosti štátu, pri ktorých sú oprávnení použiť strelnú zbraň v medziach zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
Vzhľadom na to, že výnimka zo správneho poplatku sa vzťahuje na všetky osoby, ktoré sú v služobnom pomere podľa zákona č. 73/1998 Z. z., žiadame z dôvodu predchádzania nezrovnalostí v aplikačnej praxi explicitne doplniť do návrhu zákona aj príslušníkov Národného bezpečnostného úradu. 
 	Z 	N 	Pripomienka ide nad rámec predloženého návrhu. 	
MDVaRR SR 	K čl. I bod 10 
1. V čl. I bode 10 odporúčame za slová „ods. 5“ vložiť slová „prvej vete“. 	O 	A 	 	
MDVaRR SR 	K čl. I bod 11 
2. V čl. I bode 11 odporúčame za slová „ods. 5“ vložiť slová „druhej vete“. 	O 	A 	 	
MDVaRR SR 	K čl. I bod 16 
3. V čl. I bode 16 odporúčame slovo „jej“ nahradiť slovom „jeho“. 	O 	A 	 	
MDVaRR SR 	K čl. I bod 26 
4. V čl. I bode 26 odporúčame za slová „ods. 1 a 3“ vložiť slová „a § 42 ods. 1“. Následne vypustiť bod 28. 	O 	N 	Navrhované znenie považujeme za vhodnejšie. 	
MDVaRR SR 	K čl. II úvodná veta 
5. V čl. II úvodnej vete odporúčame vypustiť slová „a dopĺňa“. Následne je potrebné vykonať rovnakú zmenu v názve predloženého zákona.  	O 	A 	 	
MK SR 	K návrhu uznesenia vlády SR časti A 
V bode A.1 za slovom "zákona" odporúčame vložiť čiarku. 	O 	A 	 	
MK SR 	K Čl. I k bodu 3 
V § 7 ods. 2 odporúčame vypustiť čiarku za odkazom 12 a umiestniť ju za slovo "totožnosti", slová "odsek 4 písm. b)" nahradiť slovami "ods. 4 písm. b)". 
Odôvodnenie. 
Legislatívno-technická úprava. 	O 	A 	 	
MK SR 	K Čl. I k bodu 19 
V § 35 ods. 3 písm.d) slová na konci vety "úpravu, znehodnotenie, zničenie, alebo výrobu rezu" uviesť takto: "znehodnotenie, zničenie, výrobu rezu alebo úpravu". 
Odôvodnenie: 
Zosúladenie s prvou časťou vety. 
	O 	A 	 	
MK SR 	K Čl. I k bodu 21 
Odporúčame za slovami " V § 37 ods. 1 sa" slovo "slovo" nahradiť slovom "spojka". 	O 	N 	Navrhované znenie považujeme za vhodnejšie. 	
MK SR 	K Čl. I k bodu 25 
V § 40 ods. 2 písm. d) odporúčame za slová " kategórie B" vložiť čiarku, vypustiť slová "alebo údaje o" a za slovo "alebo" vložiť slová "údaje o". 
Odôvodnenie. 
Legislatívno technická úprava.  	O 	A 	 	
MK SR 	K Čl. I k bodu 29  
V § 42 ods.3 za slovo "vlastníctva" odporúčame vložiť slová"zbrane alebo streliva". 
Odôvodnenie: 
Legislatívno-technická úprava. 	O 	A 	 	
MK SR 	K Čl. I k bodu 37 
V § 58 ods. 6 odporúčame za slovami "povolenie podľa odseku 1" vložiť čiarku, slovo " jeho" vypustiť, za slovo "vydania" vložiť slovo "povolenia" a za slovo " eviduje" vložiť čiarku. 
Odôvodnenie: 
Legislatívno-technická a gramatická úprava. 
 	O 	A 	 	
MK SR 	K Čl. II k bodu 1 
Slová " V prílohe časti II Vnútorná správa v " odporúčame nahradiť slovami "V sadzobníku správnych poplatkov časti Vnútorná správa". 
Odôvodnenie: 
Legislatívno-technická úprava.  	O 	ČA 	Pripomienka bola čiastočne akceptovaná. 	
MK SR 	K Čl. II k bodu 2 
Slová " V prílohe časti II Vnútorná správa sa v položke 31 v časti Poznámky v bode 3" odporúčame nahradiť slovami " V sadzobníku správnych poplatkov časti Vnútorná správa položke 31 časti Poznámky treťom bode sa ". 
Obdobná úprava platí aj pre body 3 až 6. 
Odôvodnenie: 
Legislatívno-technická úprava. 	O 	ČA 	Pripomienka bola čiastočne akceptovaná. 	
MK SR 	K ČL. III 
Odporúčame zvážiť účinnosť zákona vzhľadom na dĺžku legislatívneho procesu. 
	O 	A 	 	
Verejnosť 	návrhu novely zákona č. 190/2003 Z. z. o strelných zbraniach a strelive a o zmene a doplnení niektorých zákonov 
Ministerstvo vnútra Slovenskej republiky 
Bratislava 

Podané elektronicky cestou 
Portálu právnych predpisov 

Bratislava, 6. 4. 2015 

VEC: 
Zásadná hromadná pripomienka k návrhu novely zákona č. 190/2003 Z. z. o strelných zbraniach a strelive a o zmene a doplnení niektorých zákonov 

rezortné číslo 
KM-OPVA-201/001608 

Občianske združenie Legis Telum – Združenie vlastníkov strelných zbraní, o. z. týmto predkladá zásadnú hromadnú pripomienku k návrhu novely zákona č. 190/2003 Z. z. o strelných zbraniach a strelive a o zmene a doplnení niektorých zákonov (ďalej len ako „zákon“), predloženú do medzirezortného pripomienkového konania dňa 26. 3. 2015, rezortné číslo KM-OPVA-201/001608 (ďalej len ako „novela“). 
Pripomienku predkladáme z dôvodu, že zásadne namietame niektoré nedostatky návrhu novely ako aj rozpor návrhu novely s verejne deklarovaným úmyslom zákonodarcu regulovať výlučne nadobúdanie, držbu a nakladanie s expanznými zbraňami ktoré vznikli úpravou zo zbraní kat. A, B a C. Máme za to, že jedna z navrhovaných úprav novely môže byť v budúcnosti zneužívaná na úkor legálnych držiteľov zbraní a predstavuje neželaný precedens zásahu do základných práv a slobôd. Zároveň predkladáme niekoľko vlastných návrhov na doplnenie textu ktoré zosúladia súčasný stav s aktuálnym znením zákona. 

K návrhu novely predkladáme nasledovné pripomienky a návrhy: 

1. Bod 1. návrhu navrhujeme doplniť o nasledovné ustanovenia: 

Vypúšťa sa § 4 ods. 3 písm. b). 

V § 4 ods. 4 písm. a) znie: „a) tlmič hluku výstrelu, s výnimkou jeho použitia na športové účely,“ 

Dôvody: 
Máme za to, že súčasné obmedzenie použitia streliva s expanznou strelou určeného pre krátke guľové zbrane výlučne na športové účely je prekonané technickým aj spoločenským vývojom. Obmedzenie používanie tohto streliva na výlučne športové účely znamená, že zákon vylučuje použitie streliva s expanznou strelou na účely ochrany života a zdravia. V praxi je tým na účely ochrany života a zdravia vynútené používanie streliva prevažne celo-plášťového ktoré nemá riadenú deformáciu a vedie k ohrozeniu nezúčastnených osôb vzhľadom na jeho vysokú prieraznosť a odrazivosť. Máme za to, že je žiadúce legalizovať použitie streliva s expanznou strelou aj na účely nosenia a použitia v záujme ochrany života a zdravia. Takéto strelivo sa obvykle deformuje po náraze na prekážku a neodráža sa voľne do priestoru. Expanzná strela tiež v dôsledku deformácie odovzdáva zasiahnutému cieľu podstatnú časť svojej energie čo vedie jednak k rýchlejšiemu zastaveniu útočníka v prípade nutnej obrany a zároveň nedochádza k jeho priestrelu a ohrozeniu priestoru za útočníkom. 
Navrhujeme legalizovať používanie tlmiča hluku výstrelu na športové účely, a to z hygienických a ekologických dôvodov v záujme radikálneho zníženia emisií hluku na vonkajších strelniciach susediacich so zastavanými obytnými zónami. Prax ukázala, že pri páchaní závažnej trestnej činnosti sa ilegálne tlmiče hluku výstrelu takmer nikdy nepoužili. Tlmiče hluku výstrelu sa na športové účely ako aj na poľovné účely dlhodobo legálne používajú v škandinávskych krajinách. Nie je preto dôvod obávať zotrvávať na súčasnej reštrikcii. 

2. Bod 1. návrhu navrhujeme zmeniť nasledovne: 

1. V § 7 ods. 1 písm. c) znie: „expanzná zbraň ktorá vznikla úpravou zbrane kategórie A, B alebo C,“ 

Dôvody: 
Sme toho názoru, že návrh by sa mal vzťahovať výlučne na expanzné zbrane ktoré vznikli úpravou zbraní ktoré boli pôvodne zbraňami kategórie A, B alebo C. Výlučne takýto druh zbraní predstavuje riziko zneužitia ich nelegálnou spätnou úpravou na plne funkčné zbrane vzhľadom na ich konštrukčné riešenie a materiálové zloženie. Návrh však ide nad tento rámec a zavádza prísnu reguláciu aj takých expanzných zbraní, ktorých úprava na plne funkčnú a streľby schopnú zbraň je prakticky nemožná vzhľadom na ich technické riešenie a materiály použité na ich výrobu – napr. rôzne „štartovacie“ a poplašné pištole vyrobené z menej odolných zliatin a plastov. 

3. Bod 2. návrhu navrhujeme zmeniť a doplniť nasledovne: 

2. V § 5 sa vypúšťa písmeno g). 

V § 7 ods. 1 sa za písmeno c) vkladá nové písmeno d) ktoré znie: 
„d) expanzný prístroj a expanzná zbraň iná ako expanzná zbraň uvedená v písm. c)“ 
Doterajšie písmená d) až k) sa označujú ako písmená e) až l). 

V § 7 ods. 1 sa za písmeno l) vkladá nové písmeno m) ktoré znie: „m) signálna zbraň." 

Dôvody: 
Signálna zbraň je užitočný prostriedok, ktorý má potenciál zachrániť život v krízovej situácii a preto by mal byť dostupný, či už ako výbava do auta, prípadne pri pobytoch v horách. Z uvedeného dôvodu je žiaduce, aby bola preklasifikovaná zo súčasnej kategórie B. 
Ostatné viď dôvody vyššie. 

4. Bod 4. návrhu navrhujeme doplniť o nasledovné ustanovenia: 

V § 11 sa mení znenie odseku 8. Nový odsek 8 znie: 
„Prevod vlastníctva zbrane kategórie A alebo zbrane kategórie B medzi držiteľmi zbrojného preukazu sa uskutočňuje na ktoromkoľvek policajnom útvare, po predložení zbrane; tento policajný útvar vyplní nákupné povolenie a diel C nákupného povolenia zašle policajnému útvaru, ktorý vydal nákupné povolenie.” 

Dôvody: 
Povinnosť osoby ktorá chce nadobudnúť vlastníctvo zbrane kat. A alebo B cestovať do miesta kde je táto zbraň prihlásená a len tam urobiť potrebné úkony smerujúce k nadobudnutiu vlastníctva, navyše v úradných hodinách a stránkových dňoch nesmierne sťažuje proces prevodu vlastníctva medzi držiteľmi ZP. 

5. Bod 6. návrhu navrhujeme zmeniť nasledovne: 

„6. § 14a znie: 
„§ 14a 
(1) Nesmie sa uzatvárať zmluva na diaľku,15a) ktorej predmetom je nákup a predaj zbrane kategórie A, kategórie B, kategórie C alebo streliva do týchto zbraní a zbrane kategórie D uvedenej v § 7 ods. 1 písm. c), ak v odseku 2 nie je ustanovené inak. 

(2) Držiteľ zbrojnej licencie smie uzatvárať zmluvu na diaľku, ktorej predmetom je nákup a predaj zbrane, streliva, hlavných častí a súčastí zbrane len s iným držiteľom zbrojnej licencie alebo inou osobou, ktorá je oprávnená v rámci svojej podnikateľskej činnosti na nákup a predaj zbraní a streliva.“. 

Dôvody: 
Sme toho názoru, že zákonom navrhovaná regulácia by sa mala vzťahovať výlučne na expanzné zbrane ktoré vznikli úpravou zbraní ktoré boli pôvodne zbraňami kategórie A, B alebo C. Rozšírenie zákazu predaja na diaľku aj iných zbraní kategórie D je reštrikciou ktorá nie je ničím zdôvodnená, je neželaná a povedie iba k výraznému ekonomickému poškodeniu držiteľov zbrojnej licencie ktorých nemalá časť obratu pramení práve z predaja na diaľku. Navrhovaná úprava tak bude mať nezanedbateľný ekonomický dopad aj na štátny rozpočet v podobe zníženého výberu daní, ako aj dopad na zamestnanosť, nakoľko povedie k prepúšťaniu zamestnancov držiteľov zbrojných licencií. 

6. Za bod 7. návrhu navrhujeme vložiť bod 7a. ktorý znie: 

7a. V § 17 ods. 2 sa vypúšťa písmeno d). Ostatné písmená sa primerane prečíslujú. 

V § 26 sa vypúšťa písmeno f). 

V § 28 ods. 1 písmeno l) sa vypúšťa text: “alebo zánik členstva v streleckej organizácii pri skupine E zbrojného preukazu” 
§ 28a sa vypúšťa v celosti 

Dôvody: 
Uvedené ustanovenie umožňuje nadobudnúť a držať zbraň na športové účely len za predpokladu, že je držiteľ ZP členom športového klubu. Je neopodstatnené, aby možnosť vykonávať športovú činnosť patrila výlučne pod organizáciu, keďže sa tu nejedná o výkon osobitného oprávnenia ako napr. výkon práva poľovníctva. Uvedená povinnosť je v rozpore s ustanoveniami § 3 zákona 83/1990 Z.z. o združovaní občanov, podľa ktorého nikomu nesmie byť občiansky na škodu že sa združuje, alebo že naopak stojí mimo združenia. Je nespochybniteľné, že športovú aktivitu možno vykonávať bez členstva v organizácii. 

7. Za bod 7. návrhu navrhujeme vložiť bod 7b. ktorý znie: 

7b. V §17 ods. 2 sa písmeno b) nahrádza novým písmenom b) ktoré znie: “b) lekársky posudok o zdravotnej spôsobilosti” 

V §17 ods. 2 sa za písmeno b) vkladá nové písmeno c) ktoré znie: “psychologický posudok o psychickej spôsobilosti držať alebo nosiť zbraň a strelivo,” 
Zostávajúce písmena sa prečíslujú primerane. 

Dôvody: 
Oddelenie posudku o zdravotnej a psychickej spôsobilosti do osobitných písmen. Posudok psychickej spôsobilosti sa vydáva na dobu 10 rokov a nie je tak dôvod, aby musel žiadateľ v konaní o vydanie ZP opakovane vyšetrenie psychickej spôsobilosti, ak už jeden vyhovujúci posudok obdržal. Uvedená zmena má nadväznosť na nasledujúci bod. 

8. Bod 8. návrhu navrhujeme zmeniť nasledovne: 

8. V § 17 ods. 5 sa slová „písm. b) až f)“ nahrádzajú slovami „písm. b), d), e) a g)“. 

Dôvody: 
Posudok psychickej spôsobilosti sa vydáva na dobu 10 rokov a nie je tak dôvod, aby musel žiadateľ v konaní o vydanie ZP alebo nového ZP absolvovať opakovane vyšetrenie psychickej spôsobilosti, ak už jeden vyhovujúci posudok obdržal. 

9. Bod 9. návrhu navrhujeme doplniť o nasledovné ustanovenie: 

9. V § 19 ods. 2 písmeno d) sa za slová „v posledných dvoch rokoch“ vkladá slovo 
„opakovane“ a za slová „a bola mu“ vkladá slovo „opakovane“. 

Dôvody: 
Súčasná právna úprava nevylučuje možnosť jej zneužitia, kedy aj za jeden menej závažný priestupok bude držiteľovi jednorazovo uložená pokuta viac ako 99 euro čo povedie k strate spoľahlivosti a tým k odňatiu zbrojného preukazu podľa ust. § 26. Máme za to, že tento stav je nežiadúci nakoľko vedie k strate právnej istoty a nežiaducej reštrikcii. Je na mieste použiť takúto prísnu sankciu až v prípade opakovaného porušenia zákona. 

10. Bod 14. návrhu navrhujeme upresniť, nakoľko je neurčitý. V texte § 28 ods. 2 písm. f) sa nachádzajú tri slová „alebo“. Nie je teda zrejmé, ktoré slovo „alebo“ má byť nahradené čiarkou. 

11. Bod 18. návrhu navrhujeme zmeniť nasledovne: 

V § 34 ods. 3 tretia znie nasledovne: „Držiteľ zbrojnej licencie smie uzatvárať zmluvu na diaľku, ktorej predmetom je nákup a predaj zbrane kategórie A, B, C a zbrane podľa § 7 ods. 1 písm. c), streliva pre zbraň kategórie A,B,C a zbrane podľa § 7 ods. 1 písm. c) a hlavných častí a súčastí zbrane kategórie A, B, C a zbrane podľa § 7 ods. 1 písm. c), len s iným držiteľom zbrojnej licencie alebo inou osobou, ktorá je oprávnená v rámci svojej podnikateľskej činnosti na nákup a predaj zbraní a streliva.“ 

Dôvody: 
Viď bod 4. 

12. V bode 34. návrhu navrhujeme upraviť navrhované znenie § 53 ods. 1 nasledovne: 

(1) Príslušník Policajného zboru je oprávnený predbežne zaistiť zbraň, strelivo, zbrojný preukaz, preukaz zbrane alebo zbrojný sprievodný list, aby ich držiteľovi zabránil v konaní, ktorým porušuje povinnosť alebo nedodržuje zákaz ustanovený týmto zákonom. 

Dôvody: 
Sme toho názoru, že nie je na mieste rozširovať oprávnenia príslušníka Policajného zboru o oprávnenie predbežne zaistiť zbraň, strelivo, zbrojný preukaz, preukaz zbrane alebo zbrojný sprievodný list, ak možno „očakávať útok na život, zdravie, slobodu alebo zvlášť závažný útok na ľudskú dôstojnosť ohrozenej osoby“. Takéto široké a zároveň nedostatočne zadefinované oprávnenie nepochybne povedie k jeho zneužívaniu na úkor zákon dodržujúcich držiteľov zbraní v prípadoch rôznych susedských sporov, manželských nezhôd, osobnej pomsty a podobne. Obávame sa, že pod mediálnym tlakom a niektorými médiami nezriedka šírenou hysterickou hoplofóbiou by príslušníci PZ radšej „preventívne“ pristúpili k zaisteniu legálnej zbrane aj vtedy, keď nepôjde o bezprostrednú hrozbu útoku. „Očakávanie“ útoku je stav veľmi neurčitý a vrcholne subjektívny. Ponechanie návrhu v pôvodnom znení by prinieslo neželaný precedens zásahu do základných práv a slobôd a prinieslo by výraznú právnu neistotu do postavenia legálneho držiteľa zbrane. 
Máme za to, že v slobodnej spoločnosti nie je na mieste, aby mal represívny orgán na základe takto nedostatočne špecifikovaného oprávnenia, bez existujúcich kontrolných mechanizmov a opravných prostriedkov s odkladným účinkom možnosť takto vážne zasahovať do základných práv držiteľa zbrane. Je potrebné upozorniť, že v takomto prípade by nešlo len o de facto bezdôvodný zásah do vlastníckych práv, ale aj o znemožnenie efektívnej ochrany pred potenciálnym útokom na život, zdravie alebo majetok držiteľa ktorému by na základe sporných „očakávaní“ bola odobratá zbraň a strelivo. 

13. V bode 58. návrhu navrhujeme upraviť navrhované znenie § 58 ods. 6 nasledovne: 

(6) Držiteľ skupiny B zbrojnej licencie môže na základe žiadosti vlastníka zbrane, ktorému bolo vydané povolenie podľa odseku 1 v lehote do 30 dní od jeho vydania zbraň alebo strelivo prevziať od vlastníka zbrane alebo na policajnom útvare, ktorý zbraň eviduje na znehodnotenie, zničenie, výrobu rezu alebo úpravu na zbraň kategórie D uvedenej v § 7 ods. 1 písm. c); o prevzatí zbrane alebo streliva je držiteľ skupiny B zbrojnej licencie povinný vydať žiadateľovi potvrdenie. Ak držiteľ skupiny B zbrojnej licencie v uvedenej lehote zbraň neprevezme, platnosť povolenia vydaného žiadateľovi podľa odseku 1 zaniká. 

Dôvody: 
Pôvodne navrhované znenie ukladá držiteľovi zbrojnej licencie preberať zbraň na policajnom útvare. Máme za to, že prebrať zbraň na policajnom útvare by mohol aj vlastník zbrane, ktorý ju následne sám odovzdá držiteľovi zbrojnej licencie. 

14. V bode 39. návrhu navrhujeme upraviť navrhované znenie § 72f nasledovne: 

„§72f 
Prechodné ustanovenie k úpravám účinným od 1. júla 2015 

Držiteľ zbrane kategórie D uvedenej v § 7 ods. 1 písm. c), ktorú nadobudol do 30. júna 2015 a ktorá podlieha od 1. júla 2015 evidencii na policajnom útvare, nie je povinný požiadať o zaevidovanie tejto zbrane podľa § 37. 

Dôvody: 
Sme toho názoru, že pôvodne navrhované znenie prechodného ustanovenia by viedlo k nepravej retroaktivite v dôsledku ktorej by sa hoc aj z nevedomosti mohlo protiprávneho konania dopúšťať veľké množstvo držiteľov expanzných zbraní inak absolútne legálne nadobudnutých a držaných pred účinnosťou novely. Zároveň by spätná evidencia expanzných zbraní znamenala enormný tlak na Policajný zbor a jeho expertízny ústav. Máme za to, že účel novely sa naplní aj v prípade prijatia nami navrhovaného znenia prechodného ustanovenia, obzvlášť ak zákonodarca počíta so sprísnením predpísaného administratívneho ako aj následne technického postupu pri úprave zbraní kat. A,B, a C na zbrane expanzné. 

Legis Telum – Združenie vlastníkov strelných zbraní, o.z. 
konajúci prostredníctvom podpísaného 
JUDr. Boris Draškaba 
predseda predstavenstva 	Z 	ČA 	Pripomienkujúci subjekt na rozporovom konaní upustil od pripomienok 1,4,6,7,8 vzhľadom na to, že ide o návrhy nad rámec návrhu zákona a vyžadujú si širšiu diskusiu, prípadne hlbšie posúdenie. Ministerstvo sa bude týmito pripomienkami zaoberať pri ďalších legislatívnych prácach, ktoré budú súvisieť s problematikou zbraní a streliva. Pripomienky 11,13,14 boli neakceptované s čim pripomienkujúci subjekt súhlasil. Pripomienky k bodom 2 a 10 boli v celom rozsahu akceptované a pripomienky k bodom 3,5,9,12 boli po dohode s pripomienkujúcim subjektom čiastočne akceptované. 	
SKP 	 
V nadväznosti na predloženie materiálu:„Návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov“(ďalej len„ zákon č. 190/2003 Z. z.„) v rámci medzirezortného pripomienkového konania predkladáme nasledovné pripomienky: 

a) ponechanie textu zákona v § 20 ods.5 a jeho doplnenie za účelom oboznamovania policajných útvarov o výsledkoch psychologického vyšetrenia do 5 dní od vykonania vyšetrenia 

Odôvodnenie: 
SKP zásadne požaduje ponechanie doby 5 pracovných dní na odoslanie výsledkov psychologického vyšetrenia policajným útvarom a odmieta zmenu na „bezodkladne“ kvôli nejasnosti tohto termínu a kvôli možným technickým problémom s jeho dodržaním. Doterajšia prax bola podľa zákona taká, že na príslušný policajný útvar sa posielala informácia, len vtedy ak bol posudzovaný psychicky nespôsobilý. Bolo  by potrebné túto prax zmeniť tak aby sa na policajný útvar posielali výsledky všetkých psychologických vyšetrení bez ohľadu na ich výsledok do 5 pracovných dní od vykonania tohto vyšetrenia. Najefektívnejším riešením by bolo vytvorenie elektronického portálu, kam by mohli psychológovia priamo nahodiť výsledky psychologických vyšetrení, čím by sa významne skrátil čas informovania. Zároveň by mali psychológovia možnosť overiť si či dotyčný pacient bol alebo nebol na psychologickom vyšetrení a s akým výsledkom. 

Požadované zmeny: 

1. V § 20 ods. 5 doplniť: „Posudzujúci psychológ výsledok psychologického vyšetrenia posiela, najneskôr do piatich pracovných dní odo dňa vykonania psychologického vyšetrenia, príslušnému policajnému útvaru. Ak posudzujúci psychológ pri psychologickom vyšetrení zistí zmenu psychickej spôsobilosti, je povinný najneskôr do piatich pracovných dní odo dňa vykonania psychologického vyšetrenia oznámiť túto skutočnosť policajnému útvaru.“ 

b) skrátenie doby platnosti zbrojného preukazu namiesto v súčasnosti platných 10 rokov na päť rokov - doplnenie povinnosti pre všetkých držiteľov zbrojného preukazu bez ohľadu na ich vek podrobiť sa každých päť rokov posúdeniu psychickej spôsobilosti (t. j. hodnotenie psychickej spôsobilosti všetkých držiteľov v konaní o vydanie nového zbrojného preukazu. Vykonaním uvedených zmien najmä v § 23, § 28 ods. 1 pism d a f, a ods. 5 v ustanoveniach zákona č. 190/2003 Z. z. 

Odôvodnenie: 
SKP zásadne požaduje skrátenie doby platnosti zbrojného preukazu na päť rokov a následné povinné podrobenie sa všetkých držiteľov posúdeniu psychickej spôsobilosti každých päť rokov v súvislosti skonaním o vydanie nového zbrojného preukazu. Táto požiadavka je vo verejnom záujme s cieľom dosiahnuť zvýšenú bezpečnosť verejnosti a zároveň má preventívny charakter. O ZP žiadajú zväčša ľudia v produktívnom veku. V tomto období hrozí aj zvýšený počet rôznych ochorení ktoré môžu významným spôsobom meniť osobnosť človeka a jeho schopnosť adekvátne sa rozhodovať, posúdiť situácie (sú to napr. stavy po úrazoch hlavy či iných mozgových poškodeniach - cievne mozgové príhody, degeneratívne ochorenia nervového systému. Ďalšou oblasťou sú samotné duševné poruchy, ale aj somatické ochorenia ktoré sekundárne ovplyvňujú úroveň kognitívnych funkcií a správania .) Teda nakoľko sa psychický stav môže zmeniť aj v kratšom časovom období ako je päť rokov, v súčasnosti platnú povinnosť držiteľov zbrane kategórie podrobiť sa každých desať rokov posúdeniu psychickej spôsobilosti, pokladáme z hľadiska svojej vecnej pôsobnosti za nedostačujúce. Častejšie psychologické vyšetrenia všetkých držiteľov zbrojného preukazu (minimálne raz za päť rokov) považuje SKP spolu s Ministerstvom zdravotníctva SR za významný preventívny nástroj, nakoľko môžu prispieť k zníženiu počtu tragických udalostí súvisiacich s neoprávneným použitím strelnej zbrane. 

Požadované zmeny: 

2. V § 23 zmeniť slová „Policajný útvar vydá zbrojný preukaz s platnosťou na desať rokov ...“ týmito „Policajný útvar vydá zbrojný preukaz s platnosťou na päť rokov...“ 

3. V § 28 ods. 1 pism. d zmeniť slová „...nie starší ako desať rokov,“ na „nie starší ako päť rokov,“ 

4. V § 28 ods. 1 pism. f zmeniť slová „...doklad o psychickej spôsobilosti držať alebo nosiť zbraň a strelivo nie starší ako desať rokov“ na „... doklad o psychickej spôsobilosti držať alebo nosiť zbraň a strelivo nie starší ako päť rokov“ 

5. V § 28 ods. 5 zmeniť slová“... je povinný každých desať rokov podrobiť sa posúdeniu psychickej spôsobilosti“ na „je povinný každých päť rokov podrobiť sa posúdeniu psychickej spôsobilosti“ 
 	Z 	ČA 	Lehota na oznámenie zmeny spôsobilosti bola ponechaná a návrh na zmenu doby platnosti zbrojného preukazu sa neakceptuje z dôvodu, že ide o návrh nad rámec predložených zmien, ktorý si vyžaduje širšie posúdenie.